സ്വവർഗ്ഗലൈംഗികതയെക്കുറിച്ചുള്ള സിഗ്മണ്ട് ഫ്രോയിഡിന്റെ കാഴ്ചപ്പാടുകൾ സങ്കീർണ്ണമായിരുന്നു. സ്വവർഗ്ഗലൈംഗികതയുടെ കാരണങ്ങളും വികാസവും മനസ്സിലാക്കാനുള്ള അദ്ദേഹത്തിന്റെ ശ്രമങ്ങളിൽ "യഥാർത്ഥ ലിബിഡോ എൻ‌ഡോവ്‌മെൻറ്" എന്നാണ് ആദ്യമായി അദ്ദേഹം ബൈസെക്ഷ്വാലിറ്റിയെ വിശദീകരിച്ചത്. എല്ലാ മനുഷ്യരും ഉഭയവർഗപ്രണയി ആയി ജനിക്കുന്നു എന്നാണ് അദ്ദേഹം വിശ്വസിച്ചത്. അദ്ദേഹത്തിന്റെ വീക്ഷണത്തിൽ ഇത് ശരീരഘടനാപരമായും മനഃശാസ്ത്രപരമായും ശരിയായിരുന്നു. ലൈംഗികാർഷണം ഈ ഉഭയവർഗപ്രണയത്തിന്റെ ഒരു മാനസിക വശമാണ്. ലൈംഗിക വികാസത്തിനിടയിൽ ഈ ഉഭയവർഗപ്രണയ സ്വഭാവത്തിന്റെ പുല്ലിംഗം സാധാരണയായി പുരുഷന്മാരിലും സ്ത്രീകളിലെ സ്ത്രീലിംഗത്തിലും ആധിപത്യം സ്ഥാപിക്കുമെന്ന് സിഗ്മണ്ട് വിശ്വസിച്ചു. എന്നാൽ എല്ലാ മുതിർന്നവർക്കും അവരുടെ സ്വഭാവത്തിന്റെ പുല്ലിംഗത്തിൽ നിന്നും സ്ത്രീലിംഗങ്ങളിൽ നിന്നും ഉരുത്തിരിഞ്ഞ ആഗ്രഹങ്ങൾ എല്ലായ്പ്പോഴും കാണപ്പെടുന്നു. രണ്ട് ലിംഗക്കാരോടും ഒരേപോലെ ലൈംഗിക ആകർഷണം അനുഭവപ്പെടുന്നു എന്ന അർത്ഥത്തിൽ എല്ലാവരും ഉഭയവർഗപ്രണയി ആണെന്ന് സിഗ്മണ്ട് അവകാശപ്പെട്ടിരുന്നില്ല. 

കാമവാസനയുള്ളവരിൽ സ്വവർഗ്ഗലൈംഗികതയും എതിർലിംഗ സംഭോഗതത്‌പരരുമുണ്ടെന്ന് അദ്ദേഹം വിശ്വസിച്ചു. വികസനത്തിന്റെ ഗതിയിലൂടെ ഒരാൾ മറ്റൊന്നിനെ മറികടക്കുന്നു. എന്നാൽ സ്വാഭാവിക ഉഭയവർഗപ്രണയിയെക്കുറിച്ചുള്ള അടിസ്ഥാന ജൈവശാസ്ത്രപരമായ വിശദീകരണത്തിലും അദ്ദേഹം വിശ്വസിച്ചു, അതിൽ മനുഷ്യരെല്ലാം ഏതെങ്കിലും ലൈംഗികത പ്രകടിപ്പിക്കുന്നതിൽ ജൈവശാസ്ത്രപരമായി പ്രാപ്തിയുള്ളവരാണ്. ഇക്കാരണത്താൽ, ആളുകൾക്ക് ലഭ്യമായ നിരവധി ലൈംഗിക തിരഞ്ഞെടുക്കലുകളിൽ ഒന്നായിട്ടാണ് സ്വവർഗ്ഗലൈംഗികതയെ അദ്ദേഹം വിശേഷിപ്പിച്ചത്. മനുഷ്യരിലെ അന്തർലീനമായ ഉഭയവർഗപ്രണയ വ്യക്തിത്വം ക്രമേണ ഏത് ലൈംഗികതയുടെ പ്രകടനമാണ് കൂടുതൽ സന്തോഷകരമെന്ന് തിരഞ്ഞെടുക്കാൻ പ്രേരിപ്പിക്കുന്നതെന്ന് സിഗ്മണ്ട് അഭിപ്രായപ്പെട്ടു. എന്നാൽ സാംസ്കാരിക നിരോധനം കാരണം സ്വവർഗ്ഗലൈംഗികത പല ആളുകളിലും അടിച്ചമർത്തപ്പെടുന്നു. സിഗ്മണ്ട് പറയുന്നതനുസരിച്ച്, വിലക്കുകളില്ലെങ്കിൽ ആളുകൾക്ക് കൂടുതൽ തൃപ്തികരമായത് തിരഞ്ഞെടുക്കുകയും ഇത് ജീവിതത്തിലുടനീളം തുടരുകയും ചിലപ്പോൾ ഒരു വ്യക്തി സ്വവർഗ്ഗലൈംഗികതക്കാരനും ചിലപ്പോൾ എതിർലിംഗ സംഭോഗതത്‌പരക്കാരനുമായിരിക്കും.

സ്വവർഗ്ഗലൈംഗികതയുടെ മറ്റ് ചില കാരണങ്ങളിൽ [[ഈഡിപ്പസ് കോം‌പ്ലെക്സ്|ഈഡിപ്പസ് കോം‌പ്ലെക്സ്]] ഉൾപ്പെടുന്നു. അവിടെ വ്യക്തികൾ അവരുടെ അമ്മയെ തിരിച്ചറിയാനും സ്വയം ഒരു പ്രണയ വസ്‌തുവായി സ്വീകരിക്കാനും തുടങ്ങുന്നു. ഒരാളുടെ ഈ സ്നേഹത്തെ നാർസിസിസം എന്നാണ് നിർവചിച്ചിരിക്കുന്നത്. നാർസിസിസത്തിന്റെ സ്വഭാവത്തിൽ ഉയർന്ന ആളുകൾ സ്വവർഗ്ഗലൈംഗികത വളർത്തിയെടുക്കാൻ സാധ്യതയുണ്ടെന്ന് സിഗ്മണ്ട് കരുതി. ഇങ്ങനെയുള്ളവരിൽ സ്വവർഗ്ഗലൈംഗികത വളരാനുള്ള സാധ്യത കൂടുതലാണ്. കാരണം ഒരേ ലിംഗത്തെ സ്നേഹിക്കുന്നത് സ്വയം സ്നേഹിക്കുന്നതിന്റെ ഒരു വിപുലീകരണം പോലെയാണ്.നാർസിസിസവും സ്വവർഗ്ഗലൈംഗികതയും തമ്മിലുള്ള ബന്ധത്തെ പിന്നീട് റൂബിൻസ്റ്റൈൻ (2010) നടത്തിയ അനുഭവപരിചയ പഠനം പിന്തുണച്ചു. പഠന ഫലങ്ങൾ സൂചിപ്പിക്കുന്നത് സ്വവർഗാനുരാഗികളായ വിദ്യാർത്ഥികളെ അവരുടെ എതിർലിംഗ സംഭോഗതത്‌പരക്കാരുമായി താരതമ്യപ്പെടുത്തുമ്പോൾ നാർസിസിസത്തിന്റെ രണ്ട് അളവുകളിൽ സ്വവർഗ വിദ്യാർത്ഥികൾ ഉയർന്ന സ്കോർ നേടിയതായി പഠന ഫലങ്ങൾ സൂചിപ്പിക്കുന്നു. അവരുടെ എതിർലിംഗ സംഭോഗതത്‌പരക്കാരുമായി താരതമ്യപ്പെടുത്തുമ്പോൾ ആത്മാഭിമാന അളവിൽ അവർ താഴുകയും ചെയ്യുന്നു.

സ്വവർഗ്ഗലൈംഗികതയെ ചികിത്സിക്കുന്നത് വിജയകരമല്ലെന്ന് സിഗ്മണ്ട് വിശ്വസിച്ചു. കാരണം സ്വവർഗ്ഗലൈംഗികത അവർക്ക് സന്തോഷം നൽകുന്നതിനാൽ അത് ഉപേക്ഷിക്കാൻ വ്യക്തി ആഗ്രഹിക്കുന്നില്ല. വിശകലനങ്ങളും ഹിപ്നോട്ടിക് നിർദ്ദേശങ്ങളും ചികിത്സകളായി അദ്ദേഹം ഉപയോഗിച്ചു, പക്ഷേ കാര്യമായ വിജയം കണ്ടില്ല.ഇതിലൂടെയാണ് സിഗ്മണ്ട് സ്വവർഗ്ഗലൈംഗികത "ലജ്ജിക്കേണ്ട കാര്യമില്ല, ഉപദ്രവവുമല്ല, അധഃപതനവുമല്ല, ഇതിനെ ഒരു രോഗമായി തരംതിരിക്കാനാവില്ല, മറിച്ച് ലൈംഗിക പ്രവർത്തനത്തിന്റെ ഒരു വ്യതിയാനം മാത്രമായി കാണണം എന്ന നിഗമനത്തിലെത്തിയത്.മനഃശാസ്ത്രവിദഗ്ദ്ധർ "സ്വവർഗ്ഗലൈംഗികത ഇല്ലാതാക്കുമെന്നും സാധാരണ എതിർലിംഗ സംഭോഗതത്‌പരതയെ അതിന്റെ സ്ഥാനത്ത് വരുത്തുമെന്നും വാഗ്ദാനം ചെയ്യരുത്" എന്നും അദ്ദേഹം സമർത്ഥിച്ചു. സ്വവർഗ്ഗലൈംഗികതയിൽ മാറ്റം വരുത്താനുള്ള ശ്രമങ്ങൾ പരാജയപ്പെടുമെന്ന് അദ്ദേഹം സ്വന്തം പരിശീലനത്തിൽ തീരുമാനിച്ചതുപോലെ സിഗ്മണ്ട് സ്വവർഗ്ഗലൈംഗികതയെ കൂടുതൽ സ്വീകാര്യമായ കാഴ്ചപ്പാടിലേക്ക് കൊണ്ടുവന്നിരിക്കാമെങ്കിലും, മനഃശാസ്ത്ര വിശകലന മേഖലയിലെ അദ്ദേഹത്തിന്റെ പാരമ്പര്യം, പ്രത്യേകിച്ചും [[യുണൈറ്റഡ് സ്റ്റേറ്റ്സ്|യുണൈറ്റഡ് സ്റ്റേറ്റ്സിൽ]] സ്വവർഗ്ഗലൈംഗികതയെ നിഷേധരൂപമായും, ക്രമവിരുദ്ധമായും, കുടുംബ, വികസന പ്രശ്നങ്ങൾക്ക് കാരണമായിട്ടുമാണ് കാണുന്നത്. അമേരിക്കൻ സൈക്യാട്രിക് അസോസിയേഷന്റെ ഡി‌എസ്‌എമ്മിന്റെ ഒന്നും രണ്ടും പ്രസിദ്ധീകരണങ്ങളിൽ സ്വവർഗ്ഗലൈംഗികതയെ ഉൾപ്പെടുത്താനുള്ള യുക്തിയെ ഈ കാഴ്ചപ്പാടുകളാണ് സാരമായി ബാധിച്ചത്. അതിനെ ഒരു മാനസിക വിഭ്രാന്തിയായി സങ്കൽപ്പിക്കുകയും സമൂഹത്തിനെ സ്വവർഗ്ഗലൈംഗികത കൂടുതൽ കളങ്കപ്പെടുത്തുകയും ചെയ്യുന്നു.
ഇരുപതാം നൂറ്റാണ്ടിലെ യുണൈറ്റഡ് സ്റ്റേറ്റ്സിലെ സ്വവർഗലൈംഗികത
ഏഷ്യ
ആൽഫ്രഡ് കിൻസി
ഫ്രോയിഡും മനഃശാസ്ത്ര വിശകലനവും